Diari Oficial de la Generalitat Valenciana


Sumari del DOGV 7230, del 10-03-2014 (2014/2052)

RESOLUCIÓ de 3 de març de 2014, de la presidenta de l'Institut Superior d'Ensenyances Artístiques de la Comunitat Valenciana (ISEACV), per la qual es designen els membres de la Junta Electoral per a l'adopció de les normes necessàries per al desenrotllament de les eleccions a membres del Consell de Direcció de l'Institut.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7230

Data del DOGV
:   10-03-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/2052


Data del document
:   03-03-2014

Organisme emissor
:   Institut Superior d'Ensenyances Artistiques de la Comunitat Valenciana

Tipus de document
:   Resolució

Descriptors 

:   * Institut Superior d'Ensenyaments Artístics de la Comunitat Valenciana

RESOLUCIÓ de 3 de març de 2014, de la presidenta de l'Institut Superior d'Ensenyances Artístiques de la Comunitat Valenciana (ISEACV), per la qual es designen els membres de la Junta Electoral per a l'adopció de les normes necessàries per al desenrotllament de les eleccions a membres del Consell de Direcció de l'Institut.  
 [2014/2052]  
L'article 9, apartat 1, de la Llei 8/2007, de 2 de març, de la Generalitat, d'Ordenació de Centres Superiors d'Ensenyaments Artístics i de la creació de l'Institut Superior d'Ensenyances Artístiques de la Comunitat Valenciana, regula la composició del Consell de Direcció de l'ISEACV, i assenyala en l'apartat 3 que «els Estatuts de l'ISEACV regularan el procediment d'elecció, substitució i suplència dels membres electes del Consell de Direcció».  
Per la seua banda, en l'apartat 3 de l'article 43 dels Estatuts de l'ISEACV, aprovats pel Decret 82/2009, de 12 de juny, del Consell, s'establix que els membres electes del Consell de Direcció de l'ISEACV ho seran per un període de quatre anys.  
Així mateix, l'apartat 2.d de l'article 48 dels esmentats Estatuts de l'ISEACV establix que correspon al president o presidenta de l'ISEACV la funció de convocar eleccions per al Consell de Direcció i designar la Junta Electoral prevista en l'article 45.1 dels Estatuts.  
  
D'acord amb el que es disposa en aquest article i apartat, el president o presidenta de l'ISEACV designarà una Junta Electoral, a proposta del Consell de Direcció, a la qual correspondrà dictar les normes necessàries per a l'organització, supervisió i resolució de conflictes del procés electoral.  
Així doncs, vista la proposta del Consell de Direcció de l'ISEACV i en virtut de les funcions atribuïdes per l'article 48 dels Estatuts de l'ISEACV, resolc:  
  
Primer  
Designar els membres de la Junta Electoral per a les pròximes eleccions dels membres no nats del Consell de Direcció de l'ISEACV:  
  
Presidenta: Julia Climent Monzó, directora de l'ISEACV.  
Secretari: Ricardo Llopis Baeza, gerent de l'ISEACV.  
Vocal: Álvaro Romero Moreno, cap de Secció d'Ordenació Acadèmica de l'ISEACV.  
Vocal: José Manuel Miñana Juan, secretari del Conservatori Superior de Música de València.  
Vocal: Miquel Mestre Juan, professor de l'Escola d'Art i Superior de Disseny d'Orihuela.  
  
Segon  
La Junta Electoral proposarà a la presidència de l'ISEACV les normes bàsiques i el dia en què s'hagen de produir les eleccions.  
  
Tercer  
Una vegada efectuada la convocatòria i dictades les normes bàsiques per al desenrotllament de les eleccions, a la Junta Electoral correspondrà dictar les normes necessàries per a l'organització, supervisió i resolució de conflictes del procés electoral.  
  
València, 3 de març de 2014.- La presidenta de l'ISEACV: María José Catalá Verdet.